Diari Oficial de la Generalitat Valenciana


Sumari del DOGV 5953, del 12-02-2009 (2009/1455)

ORDE de 30 de gener de 2009, per la qual es modifica l'Orde de 15 de desembre de 2008, de la Conselleria d'Educació, per la qual es convoquen ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1455


Data del document
:   30-01-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública
    * administració local
    * associació de municipis
    * suport econòmic
    * mètode pedagògic

ORDE de 30 de gener de 2009, per la qual es modifica l'Orde de 15 de desembre de 2008, de la Conselleria d'Educació, per la qual es convoquen ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2009. [2009/1455]  
D'acord amb el que disposa Llei 17/2008, de 29 de desembre, de Pressupostos de la Generalitat per al 2009 (DOCV número 5924 de 2 de gener de 2009), passa a ser competència de la Direcció General d'Avaluació, Innovació i Qualitat Educativa i de la Formació Professional la convocatòria d'ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana.   
En l'Orde de 15 de desembre de 2008, de la Conselleria d'Educació, per la qual es convoquen ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2009, publicada en el Diari Oficial de la Comunitat Valenciana, número 5925, de 2 de gener de 2009, és procedent fer algunes modificacions.  
Per això, fent ús de les facultats que em conferix l'article 28 de la Llei 5/1983, de 30 de desembre, del Consell, i vista la proposta de la Direcció General d'Avaluació, Innovació i Qualitat Educativa i de la Formació Professional,  
ORDENE  
1. La Llei 17/2008, de 29 de desembre, de Pressupostos de la Generalitat per al 2009, conté la línia de subvenció T0071000 en el capítol IV del servei 02 Secretaria Autonòmica d'Educació, centre gestor 03 Direcció General d'Avaluació, Innovació i Qualitat Educativa i de la Formació Professional i programa 06.55.41.950.61, destinada a l'esmentada finalitat, per un import de 2.096.100 euros.  
2. Totes les referències que es fan a la Direcció General d'Ordenació i Centres Docents, s'entendran fetes a la Direcció General d'Avaluació, Innovació i Qualitat Educativa i de la Formació Professional.  
3. L'òrgan instructor del procediment serà el Servici d'Innovació i Qualitat Educativa.  
4. En l'annex I, bases tercera i onze.  
On diu:  
«web http://www.edu.gva.es/subvencions».  
Ha de dir:  
«web http://www.edu.gva.es/gabinets».  
5. Es reformula la composició de la comissió avaluadora prevista en la base sisena de l'annex I, que serà.  
Presidenta:  
- La directora general d'Avaluació, Innovació i Qualitat Educativa i de la Formació Professional o persona en qui delegue.  
Vocals:  
- El cap del Servici d'Innovació i Qualitat Educativa i de la Formació Professional de la Direcció General Avaluació, Innovació i Qualitat Educativa i de la Formació Professional.  
- La cap del Servici de Títols, Beques i Ajudes a l'Estudi de la Direcció General d'Ordenació i Centres Docents.  
- Un inspector o inspectora d'Educació designat per la Secretaria Autonòmica d'Educació.  
- Un director o directora d'un servei psicopedagògic escolar dependent de la Conselleria d'Educació, designat per la Direcció General d'Avaluació, Innovació i Qualitat Educativa i de la Formació Professional.  
- Un o una representant de la Federació Valenciana de Municipis i Províncies.  
- El cap de la Secció de Règim de Subvencions de la Direcció General d'Ordenació i Centres Docents.  
- Els caps de la Secció de Centres de les direccions territorials d'Educació de les respectives províncies o persona que designe el director o la directora territorial.  
- El cap de la Secció d'Orientació Escolar de la Direcció General d'Avaluació, Innovació i Qualitat Educativa i de la Formació Professional, que realitzarà les funcions de secretari de la comissió, amb veu però sense vot.  
DISPOSICIÓ FINAL  
Única  
La present orde produirà efectes l'endemà de la seua publicació en el Diari Oficial de la Comunitat Valenciana.  
Contra la present orde, que posa fi a la via administrativa, les corporacions locals podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació. Quan una corporació local interpose l'esmentat recurs, podrà requerir prèviament que s'anul·le o revoque l'orde. Tot això de conformitat amb el que disposen els articles 10, 14, 44 i 46 de la Llei 29/1998, de 13 de juliol, Reguladora de la Jurisdicció contenciosa administrativa (BOE número 167, de 14 de juliol).  
València, 30 de gener de 2009  
El conseller d'Educació,  
ALEJANDRO FONT DE MORA TURÓN